
KAIŠIADORIŲ RAJONO SAVIVALDYBĖS ADMINISTRACIJOS
DIREKTORIUS

ĮSAKYMAS
[bookmark: _GoBack]DĖL TIKSLINIŲ IR PROFILAKTINIŲ TYRIMŲ DĖL COVID-19 LIGOS (KORONAVIRUSO INFEKCIJOS) ORGANIZAVIMO KAIŠIADORIŲ RAJONO SAVIVALDYBĖJE

2020 m. rugpjūčio       d. Nr. V1E- 
Kaišiadorys

[bookmark: _Hlk49261703]Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos žmonių užkrečiamųjų ligų profilaktikos ir kontrolės įstatymo 25 straipsnio 3 dalimi, Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. gegužės 29 d. sprendimo Nr. V-1336 „Dėl tikslinių ir profilaktinių tyrimų dėl COVID-19 ligos (koronaviruso infekcijos) organizavimo“ (toliau – Operacijų vadovo sprendimas) 4.3 papunkčiu: 
1. N u s t a t a u,  kad Kaišiadorių rajono savivaldybėje profilaktiniai tyrimai dėl COVID -19 ligos (koronaviruso infekcijos) atliekami šioms Operacijų vadovo sprendime nustatytoms asmenų grupėms:
1.1. socialiniams darbuotojams, išskyrus socialinės globos įstaigų darbuotojus;
1.2. Kaišiadorių rajono priešgaisrinės tarnybos ugniagesiams gelbėtojams;
1.3. vaistinių ir prekybos vietų (prekybos centrų ir viešųjų prekybos vietų) darbuotojams, turintiems tiesioginį kontaktą su klientais;
1.4. ikimokyklinio ir priešmokyklinio ugdymo įstaigų darbuotojams;
1.5. kitiems asmenims, priklausantiems savivaldybės nustatytoms papildomoms profilaktiškai tikrintinų asmenų grupėms.
2. N u s t a t a u, kad šio įsakymo 1 punkte nurodytų grupių darbuotojams profilaktiniai tyrimai dėl COVID-19 ligos (koronavirusi infekcijos) atliekami Operacijų vadovo sprendimo 5.1 papunktyje nustatyta tvarka:
2.1. Šio įsakymo 1 punkte išvardytų grupių įstaigų vadovai ar įpareigoti asmenys sudaro savo darbuotojų, kuriems priklauso profilaktinis atsitiktinis tyrimas dėl COVID-19 ligos (koronaviruso infekcijos), sąrašą, informuoja apie tai darbuotojus ir suteikia jiems galimybę nuvykti į mobilųjį punktą, esantį adresu: Jonavos g. 51A, Kaunas, kad būtų atliktas prevencinis tyrimas dėl COVID-19 ligos (koronaviruso infekcijos).
2.2. Šio įsakymo 1 punkte išvardytų grupių įstaigose dirbantys darbuotojai, kurie buvo įtraukti į profilaktinį atsitiktinį įstaigos testavimo sąrašą, ir paslaugas teikiantys fiziniai asmenys skambina telefonu 1808, dėl profilaktinio tyrimo atlikimo registruojasi kodu „profilaktiškai“ ir nurodytu laiku nuvyksta į mobilųjį punktą.
3. P r i p a ž į s t u netekusiais galios:
3.1. Kaišiadorių rajono savivaldybės administracijos direktoriaus 2020 m. gegužės 12 d. įsakymą Nr. V1E-448 ,,Dėl prevencinių laboratorinių tyrimų COVID-19 ligai (koronaviruso infekcijai) diagnozuoti Kaišiadorių rajono ikimokyklinio ir priešmokyklinio ugdymo įstaigų darbuotojams organizavimo“;
3.2. Kaišiadorių rajono savivaldybės administracijos direktoriaus 2020 m. gegužės 12 d. įsakymą Nr. V1E- 447 ,,Dėl prevencinių laboratorinių tyrimų COVID-19 ligai (koronaviruso infekcijai) diagnozuoti Kaišiadorių rajono savivaldybės teritorijoje esančių prekybos vietų darbuotojams organizavimo“.
4. P a v e d u  Kaišiadorių rajono savivaldybės administracijos Bendrajam skyriui šį įsakymą paskelbti Kaišiadorių rajono savivaldybės interneto svetainėje.

	Šis įsakymas per vieną mėnesį nuo jo įsigaliojimo dienos gali būti skundžiamas Lietuvos administracinių ginčų komisijos Kauno apygardos skyriui (Laisvės al. 36, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams (A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

